U-I-288/09
Natisni
Opravilna št.:
U-I-288/09
Datum odločitve:
11. 2. 2010
ECLI:
ECLI:SI:USRS:2010:U.I.288.09
Akt:
Zakon o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) (ZPIZ), 4. odst. 39. čl.
Izrek:
Pobuda za začetek postopka za oceno ustavnosti četrtega odstavka 39. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marjanca Ahlin, Ljubljana
Datum vloge:
8. 12. 2009
Vrsta odločitve:
sklep
Vrsta rešitve:
zavrženje
Dokument:
US29014
Dokument v PDF obliki:
U-I-288-09.pdf
127 KB
Prenesite datoteko
U-I-288/09-5
11. 2. 2010
SKLEP
Ustavno sodišče je v postopku za preizkus pobude Marjance Ahlin, Ljubljana, na seji 11. februarja 2010
sklenilo:
Pobuda za začetek postopka za oceno ustavnosti četrtega odstavka 39. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) se zavrže.
Obrazložitev
1. Pobudnica izpodbija četrti odstavek 39. člena Zakona o pokojninskem in invalidskem zavarovanju (ZPIZ-1), ki določa, da se za izračun pokojninske osnove po tem zakonu vzamejo plače oziroma osnove, od katerih so bili plačani prispevki, zmanjšane za davke in prispevke, ki se obračunavajo in plačujejo od plače po povprečni stopnji v Republiki Sloveniji. Zatrjuje, da je ta določba v neskladju z ustavno pravico do enakopravnega obračuna pokojninske osnove. Pravni interes utemeljuje z navedbami, da izpodbijana določba neposredno omejuje njeno pravico do enakopravne določitve pokojninske osnove, in prilaga preglednico z variantnimi izračuni. Uporaba povprečne stopnje plačane dohodnine naj bi postavljala v različen izhodiščni položaj prejemnike dohodkov, ki se vštevajo v osnovo za izračun pokojninske osnove. Zaradi povprečenja dohodninske lestvice, ki je sicer progresivna, se povečuje obdavčitev najnižjih pokojnin. Prilaga prvo– in drugostopenjsko odločbo Zavoda za pokojninsko in invalidsko zavarovanje, s katerima ji je bila priznana pravica do starostne pokojnine.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. Ustavno sodišče v takih primerih šteje, da se lahko pobuda vloži po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za oceno ustavnosti izpodbijane zakonske določbe, zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik mag. Miroslav Mozetič ter sodnice in sodniki dr. Mitja Deisinger, mag. Marta Klampfer, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik